
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	30.06.2010

	Nr.
	27/506


RAPORT

asupra 

propunerii legislative privind completarea Legii nr.273/2009 pentru modificarea Legii nr.19/2000 privind sistemul public de pensii şi alte drepturi de asigurări sociale 

(Plx 88/2010)
şi

propunerii legislative privind completarea Legii nr.273/2009 pentru modificarea Legii nr.19/2000 privind sistemul public de pensii şi alte drepturi de asigurări sociale
(Plx 89/2010 )
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, cu dezbaterea pe fond, în procedură obişnuită, a propunerii legislative privind completarea Legii nr.273/2009 pentru modificarea Legii nr.19/2000 privind sistemul public de pensii şi alte drepturi de asigurări sociale (Plx 88/2010) şi a propunerii legislative privind completarea Legii nr.273/2009 pentru modificarea Legii nr.19/2000 privind sistemul public de pensii şi alte drepturi de asigurări sociale (Plx 89/2010) trimise comisiei cu adresele nr. Plx 88 din 16 martie 2010, respectiv Plx 89 din 16 martie 2010. 

La întocmirea prezentului raport, în conformitate cu prevederile art.68 alin.(1) din Regulamentul Camerei Deputaţilor, Comisia a avut în vedere:

· avizele Consiliului Legislativ – favorabile (nr.1190/14.10.2009 şi 1049/21.09.2009)

· avizele Consiliului Economic şi Social - negative(nr.2060/05.10.2009 şi nr.2060/05.10.2009)

· avizele favorabile ale Comisiei juridice, de disciplină şi imunităţi (nr.31/180/17.03.2010 şi nr.31/181/17.03.2010)

· avizele favorabile ale Comisiei pentru egalitatea de şanse pentru femei şi bărbaţi (nr.37/291/31.03.2010 şi 37/287/31.03.2010)
· avizele negative ale Comisiei pentru buget, finanţe şi bănci (nr.119/31.03.2010 şi nr. 120/31.03.2010)

Propunerile legislative au ca obiect de reglementare completarea  Legii nr.273/2009 pentru modificarea Legii nr.19/2000 privind sistemul public de pensii şi alte drepturi de asigurări sociale în scopul asigurării aplicării prevederilor privind recalcularea pensiilor anticipate şi a pensiilor anticipate parţiale şi în perioada de până la data de 1 ianuarie 2011, dată la care se pot aplica efectiv prevederile din Legea nr.273/2009.

Legea nr.273/2009 prevede ca începând cu data de 1 ianuarie 2011, la împlinirea vârstei standard de pensionare, pensia anticipată şi cea anticipată parţială să se recalculează în mod automat, legea mai sus menţionată făcând o corecţie necesară a Legii nr.250/2007 conform căreia trecerea la pensie pentru limită de vârstă din pensia anticipată şi pensia anticipată parţială se face pe bază de cerere.

Comisia propune Plenului Camerei Deputaţilor adoptarea propunerii legislative cu nr. Plx 88/2010, în forma iniţiatorului, şi respingerea propunerii legislative cu nr. Plx 89/2010, prevederile acesteia din urmă fiind identice cu ale propunerii legislative pentru care Comisia propune adoptarea.
Propunerile legislative fac parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 28 iunie 2010 a participat, în conformitate cu prevederile art.55 din Regulamentul Camerei Deputaţilor, republicat doamna Doina Pârcălabu – preşedintele Casei Naţionale de Pensii şi Alte Drepturi de Asigurări Sociale. 
La lucrările comisiei au fost prezenţi 19 deputaţi, din totalul de 19 membri ai comisiei.
În şedinţa din 28 iunie 2010, Comisia a adoptat propunerea legislativă privind completarea Legii nr.273/2009 pentru modificarea Legii nr.19/2000 privind sistemul public de pensii şi alte drepturi de asigurări sociale (Plx 88/2010) şi a respins propunerea legislativă  privind completarea Legii nr.273/2009 pentru modificarea Legii nr.19/2000 privind sistemul public de pensii şi alte drepturi de asigurări sociale (Plx 89/2010) cu unanimitate de voturi.
Propunerile legislative au fost respinse de Senat în şedinţa din 08 martie 2010.
Pentru ambele propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat. 

PREŞEDINTE,




SECRETAR,


Victor Paul Dobre



Kerekes Karoly

Şef serviciu, 

Consilier parlamentar Elena MESAROŞ

Întocmit,

Consilier parlamentar Elena ANGHEL

